Roger II
Roger II (22. detsember 1095 Mileto – 26. veebruar 1154 Palermo) oli Sitsiilia kuningriigi kuningas (1130–1154). Roger II oli Sitsiilia krahvi Roger I ja Adelasia del Vasto poeg ja oma venna Simoni järglane. Roger alustas valitsemist Sitsiilia krahvina aastal 1105, sai hiljem Apuulia ja Calabria hertsogiks (1127), siis Sitsiilia kuningaks (1130). Rogeril õnnestus ühendada kõik normannide vallutused Itaalias üheks tugeva tsentraliseeritud valitsusega Sitsiilia kuningriigiks.